Ilkka Kanerva

Ilkka Armas Mikael Kanerva (28. jaanuar 1948 Lokalahti – 14. aprill 2022 Turu) oli Soome poliitik, Rahvusliku Koonderakonna ja Eduskunna liige. Aastatel 2007–2008 oli ta Soome välisminister. 

1980. aastal sai ta magistrikraadi politoloogias Turu Ülikoolis. Esimest korda valiti Kanerva Eduskunda 1975. aastal. Aastatel 1990–1991 oli Kanerva transpordiminister Harri Holkeri valitsuses ja seejärel 1991–1995 Soome tööminister Esko Aho valitsuses. Alates 2011. aastast oli ta pikaaegseim Soome parlamendiliige. 

Soome välisministrina oli Kanerva 2008. aastal Euroopa Julgeoleku- ja Koostööorganisatsiooni esimees. Aastatel 2014–2016 oli ta Euroopa Julgeoleku- ja Koostööorganisatsiooni Parlamentaarse Assamblee president.

1. aprillil 2008 teatas Soome Rahvuslik Koonderakond Kanerva tagasiastumisest välisministri kohalt. Kanerva saatis oma töötelefonilt sadu seksuaalse alatooniga sõnumeid erootikatantsijale Johanna Tukiainenile. Kanerva läks haiguslehele 1. aprillil 2008 ja tema ametiaeg lõppes ametlikult 4. aprillil 2008.

Viited

Kategooria:Soome poliitikud
Kategooria:Soome välisministrid
Kategooria:Soome transpordiministrid
Kategooria:Turu Ülikooli vilistlased
Kategooria:Sündinud 1948
Kategooria:Surnud 2022